- సాయిరాం కృష్ణ హోండా షోరూం
ప్రారంభోత్సవంలో మంత్రి ఈటల రాజేందర్‌
గోదావరి ఖని : నాణ్యమైన సేవలందించి కస్టమర్ల అభిమానాన్ని చూరగొనాలని తెలంగాణ ఆర్థిక మంత్రి ఈటల రాజేందర్‌ కోరారు. ఆదివారం కరీంనగర్‌ జిల్లా గోదావరి ఖనిలో సాయిరాం కృష్ణ హోండా షోరూంను ప్రారంభించారు. ఈ సందర్భంగా ఈటల మాట్లాడుతూ హోండా ఉత్పత్తులకు ప్రపంచ స్థాయిలో గుర్తింపు ఉందన్నారు. హోండా కంపెనీ ఉత్పత్తులను కొనుగోలుచేసేందుకే ఎక్కువ మంది వినియోగదారులు ఆసక్తి కనబరుస్తారని తెలిపారు. అంతకుముందు ప్రముఖ సినీ నటి ప్రణీత షోరూం ప్రారంభోత్సవ సందర్భంగా జ్యోతి ప్రజ్వలన చేశారు. అనంతరం తెలంగాణ చీఫ్‌ విప్‌ కొప్పుల ఈశ్వర్‌, రామగుండం శాసనసభ్యులు సత్యనారాయణ మాట్లాడారు. సేల్స్‌, సర్వీస్‌, స్పేర్స్‌, సేఫ్టిలను ప్రాధాన్యతాంశాలుగా తీసుకొని గోదావరి ఖని వినియోగదారుల సౌకర్యార్ధం హోండా షోరూంను నెలకొల్పిన సాయిరాం కృష్ణ యాజమాన్యాన్ని అభినందించారు. ఎస్‌ఆర్‌కె ( సాయిరాం కృష్ణ) సంస్థకు ఆంధ్రప్రదేశ్‌లో వోల్వో కార్ల డీలర్‌షిప్‌తో పాటు పెట్రోల్‌ బంక్‌లు, రైస్‌ మిల్లులు, ఇనుప నిక్షేపాలు, రియల్‌ ఎస్టేట్‌ లావాదేవీలున్నాయి. ప్రజా శ్రేయస్సునే తమ పరమావధిగా భావించి ఎస్‌ఆర్‌కె సంస్థ నాణ్యమైన సేవలందిస్తూ వినియోగదారుల మన్ననలు పొందుతోందని కార్యక్రమానికి విచ్చేసిన అతిథులు అభిప్రాయపడ్డారు. అనంతరం హోండా జోనల్‌ సేల్స్‌ మేనేజర్‌ రితేష్‌ నాయర్‌, సర్వీస్‌ జోనల్‌ మేనేజర్‌ సచిన్‌ జైన్‌లు మాట్లాడుతూ హోండా వాహనాల సేల్స్‌ పెంచేందుకు తమ వంతు కృషి చేస్తామన్నారు. ప్రతినెల 8వేల వాహనాలకు సర్వీస్‌ అందించగలిగే అధునాతన పరిజ్ఞానంతో కూడిన ఉపకరణాలు సాయిరాం కృష్ణ హోండా షోరూంలో అందుబాటులో ఉన్నాయని తెలిపారు. హోండా కంపెనీ దాదాపు 39లక్షల షైన్‌ వాహనాలను విక్రయించి ప్రజాధరణను సొంతం చేసుకుందని సాయిరాం కృష్ణ హోండా షోరూం మేనేజింగ్‌ డైరెక్టర్‌ ప్రమోద్‌ కృష్ణ తెలిపారు. ఈ కార్యక్రమంలో కరీంనగర్‌ ఎస్పీ డేవిస్‌, షోరూం చైర్మన్‌ మంచికట్ల వెంకటస్వామి తదితరులు పాల్గొన్నారు.
మీ స్నేహితులకు రికమెండ్ చెయ్యండి